钦定古今图书集成/明伦汇编/氏族典/第257卷 > 王堕
## 钦定古今图书集成/明伦汇编/氏族典/第257卷 > 王堕

按《晋书苻洪载记》：王堕，字安生，京兆霸城人也。苻洪
征梁犊，以为司马。及为宰相，著匪躬之称。健常叹曰：
“天下群官皆如王令君者，阴阳曷不和乎！”性刚峻疾
恶，雅好直言，疾董荣如仇雠，每于朝见之际，略不与
言，曰：“‘董龙是何鸡狗’？荣闻而惭恨，遂劝生诛之。及刑，
荣谓堕曰：‘君今复敢数董龙作鸡狗乎’？”堕瞋目叱之。
龙荣之小字也。